འབུ་ཕྲའི་མེས་མོས་སྐད་ཆ་མ་བཤད་གོང་ཐོག་མར་འབུ་ཕྲ་གཞོན་ནུ་ཚོར་ཁུ་སིམ་མེར་སྡོད་དགོས་པའི་བརྡ་ཅིག་སྤྲད་པ་དང༌།དེ་ནས་མོས།མོ་རང་གི་རིགས་རྒྱུད་ཡིན་པའི་འབུ་ཕྲ་རྣམས་འབུ་ཕྲ་གཞན་དང་མི་འདྲ་བའི་ཁྱད་ཆོས་ནན་བཤད་བྱས།མོས་བཤད་དོན་ངའི་གཅེས་པའི་གཞོན་ནུ་ཚོ།ང་ཚོ་ནི་འབུ་ཕྲ་གཞན་ཚོ་དང་མི་འདྲ་བར་མིའི་རིགས་ལ་གནོད་ཚབ་ཆེན་པོ་བྱེད་ཐུབ་ཀྱི་ཡོད་པས།ང་ཚོ་ནི་དམིགས་བསལ་ཡིན།ང་ཚོས་ཟས་རིགས་ཀྱི་ནང་དུ་གྲམ་ནས་མི་ཚོར་ནད་གཞི་བཟོ་ཐུབ་ཀྱི་ཡོད་ལ།དེ་ལྟར་བྱེད་པར་ང་ཚོ་དགའ་པོ་ཡང་ཡོདཅེས་བཤད།འབུ་ཕྲའི་རྨོ་མོས་དེ་ལྟར་བརྗོད་སྐབས།ལོ་ན་རྒན་པའི་དབང་གིས་མིད་པའི་སྦུག་ནས་ཆོབ་སྒྲ་དང༌ཚེར་སྒྲ་ཐོན་གྱི་ཡོད་ཀྱང༌།མོས་སྐད་ཤུགས་སྔར་བས་ཆེ་རུ་བཏང་ནས་མུ་མཐུད་བཤད་པར་ཁྱེད་ཚོས་རང་གི་ལོ་རྒྱུས་ངེས་པར་ཤེས་པ་བྱས་ཏེ།སྤོབས་པ་བྱེད་དགོས།མ་འོངས་པའི་ང་ཚོའི་རིགས་རྒྱུད་ནི་ཁྱེད་ཚཱུའི་ལག་ཏུ་ཡོད་ཅེས་བཤད།